Irina Bliznova

Irina Jurjevna Bliznova (russisk: Ирина Юрьевна Близнова, født 6. oktober 1986 i Krasnodar, Russland) er en russisk håndballspiller. Hun spiller på det russiske kvinnelandslaget og på klubblaget HC Lada Togliatti. Hun har tidligere også spilt på russiske landslag i aldersbestemte klasser. Hennes posisjon er høyre back.

Hun vant gull med Russland på hjemmebane i håndball-VM 2005, sølv i håndball-EM i 2006 i Sverige og gull i håndball-VM i 2007 i Frankrike. Hun var også med på laget som i 2008 vant OL-sølv i Beijing for Russland. På grunn av en skade sto hun over EM i Makedonia samme år. Som juniorspiller vant hun EM-gull med Russland i 2003 og 2004, og VM-gull i 2005.

Irina Bliznova er gift med Aleksandr Smirnov, en russisk fotballspiller. I juli 2009 fikk hun sitt første barn og gikk da ut i fødselspermisjon, men vil komme tilbake til klubb- og landslag etter dette. Hun er student ved universitetet i Togliatti.

Hun tok gull under Sommer-OL 2016.

Referanser

Eksterne lenker 
 
 Profil på HC Ladas nettsted (russisk)

Russiske håndballspillere
Medaljevinnere under Sommer-OL 2008
Deltakere for Russland under Sommer-OL 2008
Håndballspillere under Sommer-OL 2008
Spillere i Håndball-VM 2011 for kvinner
Deltakere for Russland under Sommer-OL 2012
Håndballspillere under Sommer-OL 2012
Deltakere for Russland under Sommer-OL 2016
Håndballspillere under Sommer-OL 2016
Spillere i Håndball-EM 2014 for kvinner
Håndballspillere for Lada Toljatti
Personer fra Krasnodar
Medaljevinnere under Sommer-OL 2016
Olympiske medaljevinnere i håndball